Stjórnarfundur húsfélags Hlíðarþúfna haldinn 10. maí 2017

Mættir: Gunnar, Sigríður, Jón Björn, Jón Ögmunds, Jóhann og Guðni.

1. Ánægja var með aðalfundinn sem halinn var fyrir skömmu. Bæði fjölda þeirra sem mættu og fjölda sem tóku þátt í góðum umræðum.
2. Efni þessa fundar var fyrirhugaður hreinsunardagur sem ákveðið hefur verið að halda laugardaginn 20. maí næstkomandi. Dagurinn verður með hefðbundu sniði, fólk byrji að vinna á milli kl. 10 og 11 og endar dagurinn með grillveislu í Hlíðargerðinu að aflokinni vinnu.

**Helstu verkefni eru:**

**Rusl:** Hreinsa þarf rusl í hverfinu og í hlíðinni fyrir ofan hverfið.

**Málning og annað viðhald:** Eigendur og leigjendur eru hvattir til að mála og laga það sem þarf að laga t.d. þakkanta.

**Reið- og tamningagerði:** Lögð verður áhersla á að mála „tunnuna“ og einnig að moka frá veggjum hennar og undan grindinni á járngerðinu og færa jarðveginn inn á sporaslóðina. Það þarf einnig að gera í „Hlíðargerðinu“.

Gámar verða tveir á svæðinu. Annar eingöngu fyrir plast utan af rúllum og hinn fyrir annað rusl. Athugið að einungis heyplast fer í plastgáminn, ekki snæri, net úr rúllum eða annað.

Eftir að vinnu lýkur verða grillaðar pylsur.

Stjórnin hvetur alla sem vettlingi geta valdið til að taka þátt í hreinsunardeginum.

gk